[{"text_idx": "#000000", "text": "Yn o\u0302l ym mis Ebrill 2011 dechreuais chwilio a chadw trydariadau oedd yn cynnwys y gair \u201cCymraeg\u201d. Doedd gen i ddim rheswm dros wneud heblaw fy mod am ddysgu mwy am Twitter a sut y byddai modd dadansoddi trydariadau. Rwyf wedi bod yn edrych ar y cyfan a drydarwyd hyd at tua 17.00 ar 30 Rhagfyr 2011: 14,736 o drydariadau (gan gynnwys ail-drydariadau) gan 6,186 o ddefnyddwyr gwahanol. Doedd y trydariadau ddim o reidrwydd yn y Gymraeg, dim ond bod y gair \u2018Cymraeg\u2019 wedi ei gynnwys."}, {"text_idx": "#000001", "text": "Y deg defnyddiwr mwyaf toreithiog oedd (a nifer eu trydariadau yn dilyn yr enw):"}, {"text_idx": "#000002", "text": "BJRoute66 111 (pob un yn dweud Bore Da yn Gymraeg ac mewn ieithoedd eraill)"}, {"text_idx": "#000003", "text": "Dyma siart yn dangos y dosbarthiad yn llawn:"}, {"text_idx": "#000004", "text": "(Dim ond enwau rhai o\u2019r defnyddwyr sy\u2019n cael eu dangos yn amlwg)."}, {"text_idx": "#000005", "text": "Bydd y ffisegwyr yn eich plith yn adnabod y dosbarthiad fel un deddf pw\u0302er, a ieithegwyr fel un Zipf. Dyma\u2019r llinell ffitiais gan dybio mai dosbarthiad Zipf yw e:"}, {"text_idx": "#000006", "text": "Pe bai\u2019r dosbarthiad yn un Zipf yn union byddai gan y llinell raddiant o minws un."}, {"text_idx": "#000007", "text": "Gan fod hwn yn wefan i bobl sydd a\u0302 diddordeb mewn technoleg, dyma ychydig o fanylion technegol. Casglais y trydariadau gan ddefnyddio sgript Python o fewn Scraperwiki. Lawrlwythiais i nhw o\u2019r fan honno mewn ffeil sqlite a\u2019u mewnforio gan ddefnyddio pecyn RSQLite i R. Ffitiais y llinell gan ddefnyddio pecyn R VGAM."}, {"text_idx": "#000009", "text": "Ysgrifennaf o'm rhan fy hun yma ran amlaf, nid yn rhinwedd fy swydd."}]